Įsiutęs bulius

Įsiutęs bulius () – 1980 m. amerikiečių biografinis sporto dramos filmas, režisuotas Martin Scorsese. Pagrindinius vaidmenis atlieka Robert De Niro, Joe Pesci, Cathy Moriarty, Nicholas Colasanto, Theresa Saldana ir Frank Vincent. 

Tai vidutinio svorio kategorijos bokso čempiono Jake LaMotta 1970 m. išplatinto memuaro „Raging Bull: My Story“ adaptacija, kurioje atpasakojami boksininko karjeros vingiai bei asmeninio gyvenimo užkulisiai. Idėją pastatyti filmą M. Scorsese pasiūlė De Niro, nors režisierius ilgą laiką nenorėjo sutikti, teigdamas, jog boksas, kaip ir visas sportas, jam yra nuobodus užsiėmimas.Easy Riders, Raging Bulls: How the Sex-drugs-and-rock-'n'-roll Generation Saved Hollywood – Peter Biskind, 1998 m. . Visgi, po kurio laiko, dėl įsisenėjusios narkotikų vartojimo problemos ir ant plauko kabančios karjeros, Scorsese labiau susitapatino su LaMotta'os istorija ir nutarė pradėti filmo kūrimą. Anot jo, bokso ringas gali būti alegorija apie bet kokį dalyką, kuriuo tu užsiimi savo gyvenime.Scorsese on Scorsese –  David Thompson, Ian Christie, 1989 m. .

Palyginus su 18 mln. JAV dolerių biudžetu, filmas bendrai uždirbo nevisai pelningus 23 mln. dolerius, kurių dalis buvo skirta kino teatrams bei platintojams, todėl tikroji uždirbta suma skaičiuojama 10,1 mln. dolerių. Po savo premjeros, „Įsiutęs bulius“ turėjo nevienareikšmiškus vertinimus iš kritikų pusės, tačiau su laiku vis daugėjo teigiamų nuomonių ir šiomis dienomis vertinamas kaip vienas geriausių M. Scorsese darbų.„Raging Bull Movie Reviews, Pictures“ – Rotten Tomatoes.„Raging Bull Movie Reviews“ – Metacritic.

 Siužetas 

1941 m. jaunas ir perspektyvus vidutinio svorio kategorijos boksininkas Jake'as LaMotta patiria pirmąjį pralaimėjimą ringe prieš Jimmy Reeves. Kad atsigriebtų prarastą pergalę, Jake'o brolis Joey LaMotta pasiūlo kreiptis į vietinę mafiją, kad ši padėtų suderinti kovą, tačiau Jake'as kategoriškai atsisako ir renkasi viską daryti savaip. Po kurio laiko, savo kaimynystėje Jake'as pastebi nepilnametę paauglę, vardu Vickie ir pradeda su ja draugauti, nors pats jau yra vedęs. Po poros metų, Jake susikauna su Sugar Ray Robinson'u ir išpeša pergalę, tačiau praėjus trims savaitėms įvyksta pakartotinė kova ir teisėjas Robinson'ą paskelbia nugalėtoju, nors šis akivaizdžiai neprilygo Jake'ui. 1945 m. Jake'as veda Vickie, tačiau jų santuokinis gyvenimas neatrodo tvirtas: Jake'as nuolatos įtarinėja Vickie esant neištikimai, boksininkas tampa agresyvesnis ringe, visiškai ignoruoja mafiją. Bėgant metams Jake'as darosi vis labiau paranojiškas ir ima įtarinėti savo brolį Joey. Po smurtinio konflikto, brolių ryšys nutrūksta, bet santuoką su Vickie šiaip netaip pavyksta išsaugoti. 1956 m. su boksu savęs nebesiejantis Jake'as kartu su šeima išsikelia gyventi į Majamį. Ten buvęs boksininkas valdo naktinį klubą, į kurį atsidangina nepilnametės merginos – už tai Jake'as sodinamas į kalėjimą. Paliktas Vickie ir atlikęs įkalinimą, 1958 m. Jake'as Niujorke sutinka Joey ir pasiūlo atkurti ryšius. Vėlesniais savo gyvenimo metais Jake'as matomas įvairiuose klubuose pasirodantis kaip stand-up komikas, o prieš pasirodymą visad pasismūgiuoja į orą ir primena sau „esąs bosas“.

 Vaidmenys 
Sąraše atitinkamai paminėti aktoriai ir jų vaidmenys.

    Robert De Niro – Jake LaMotta
    Joe Pesci – Joey LaMotta
    Cathy Moriarty – Vickie LaMotta
    Nicholas Colasanto – Tommy Como
    Theresa Saldana – Lenora LaMotta (Joey antroji žmona)
    Frank Vincent – Salvatore „Salvy Batts“
    Lori Anne Flax – Irma LaMotta (Jake pirmoji žmona)
    Mario Gallo – Mario
    Frank Adonis – Patsy
    Joseph Bono – Guido
    Frank Topham – „Toppy“
    Charles Scorsese – Charlie
    Geraldine Smith – Janet
    Candy Moore – Linda
    James V. Christy – Dr. Pinto
    Laura James – Mrs. Bronson
    Peter Savage – Jackie Curtie
    Don Dunphy – Don Dunphy
    McKenzie Westmore – Stephanie LaMotta.

 Nuorodos 



 Išnašos 

Kategorija:1980 filmai
Kategorija:JAV filmai
Kategorija:Biografiniai filmai
Kategorija:Dramos